Румен Ченков
Желая те!

chitanka.info

На Нел

Желая те,

когато се въртя

в студеното легло

и всички

мои мисли

все при теб ме връщат.

Желая те,

когато, уморен,

заспя.

Желая те,

във всички мои

сънища!

Когато се събудя

и първата ми мисъл

е за теб,

желая те,

любима моя!

Искам да се слеят

телата ни

в танца на живота…

Искам да усетя ритъма

на страст и грях…

защо ли грях?…

Искам да съм

твоето спасение

от самотата,

твоето дихание

и мисъл…

Искам да съм твой

завинаги,

а ти да бъдеш

моя до смъртта.

Желая те всецяло

и обсебващо,

и искам точно толкова

да ти принадлежа.

Но, Господи!

Това е невъзможно!

И само ти разбираш

как ме къса любовта,

а болката

от тази невъзможност

е страшна, нетърпима.

Само ти разбираш,

защото ме обичаш…

04.2007 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.